Radojka Šverko

**Radojka Šverko**, hrvatska pjevačka diva, rođena je 9. aprila 1948  u Pazinu, Istra. Poznata je po raskošnom volumenu glasa, njegovoj boji i zapaženim nastupima na brojnim festivalskim nastupima u zemlji (Splitski festival, Zagrebfest, Vaš šlager sezone) i inostranstvu. Radojka Šverko se po prvi put javila na Splitskom festivalu 1970 sa velikim hitom "Kud plovi ovaj brod" Esada Arnautalića, kojeg je u alternaciji pjevala velika italijanska zvijezda Sergio Endrigo. Na festivalu u Rio de Janeiru 1970. za izvedbu pjesme "Svijet je moj", kompozitora Alfija Kabilja, dobija priznanje "The Most Outstanding Performance", čime postaje prva umjetnica koja je ovo priznanje dobila nakon čuvene Janis Joplin.

Iako su joj 1970te donijele najviše uspjeha, a 1980te potvrdile njen talent, Radojka Šverko na domaćem terenu nikad nije dobila onakvo priznanje, kakvo je zaslužila i kakvo bi sigurno imala da je prihvatila brojne ponude koje su stizale iz svijeta. Za razliku od njenih kolega, poput Tereze ili Miše Kovača, Radojka Šverko nije punila dvorane, niti prodavala albume u milionskim tiražima, ali svako njeno pojavljivanje na sceni bilo je popraćeno velikim ovacijama. Veliki uspjeh grlata Istrijanka postiže i u rock operi "Karolina Riječka", autora Ljube Kuntarića, a na scenu se u punom sjaju vratila 2004. na poziv mlađih kolegica iz grupe "Divas" kad je na njihovu oproštajnom koncertu "Divas & dive" zajedno uz Josipu Lisac, Meri Cetinić i Gabi Novak pokazala svu raskoš svog glasa. Radojka Šverko živi u Rijeci.

## Festivalski uspjesi 
* "Kud plovi ovaj brod" (Split 70)
* "Jedan susret" (Split 71)
* "Ljeto bez sunca" (Split 72)
* "Konistra moje matere" (Split 73)
* "Bilo gdje da odem" (Split 74)
* "Ka svaki val" (Split 77)
* "Ništa nova, ništa nova" (Split 80)
* "Ti si taj" (Split 85)
* "Nek' još jednom sviraju" (Split 87)
* "Ljubim te do bola" (Split 89)
* "Prostrili me zlatnom strilom" (Split 89)
* "Još mirišu kušini" (Split 90)
* "Prokurativo" (Split 91)
* "Tvoja ću ostat" (Split 92)
* "Žena" (Split 93)
* "Putovanje" (Split 94)
* "Lanterna" (Split 95)
* "Licem u lice" (Split 2005)
* "Pupa" (MIK 1976)
* "Nisan šla za ten" (MIK 1994)
* "Va dihe mora" (MIK 1995)
* "Braćolet" (MIK 1996)
* "Plače stara lesa" (MIK 1997)
* "Kad san ti bila" (MIK 1998)
* "Ča biš sad otel" (MIK 1999)
* "Negdje u magli" (Zagrebfest 77)
* "Najljepša su jutra na tvom ramenu" (Zagrebfest 80)
* "Ja bih htjela" (Zagrebfest 83)
* "C´est la vie" (Zagrebfest 83)
* "Zaustavi se ljubavi" (Zagrebfest 84)
* "Život moj" (Zagrebfest 87)
* "Meni je ljubav sve na svijetu bila" (Zagrebfest 87)
* "Kad sam nemirna u snu" (Zagrebfest 89)
* "Moje su pjesme samo ljubavne" (Zagrebfest 89)
* "Kaznit će me nebo radi tebe" (Zagrebfest 90)
* "Ne ljubi me više nikada u tami" (VŠS 1987)
* "Svijet je moj" (Rio de Janeiro 71)
* "Ti si ukleta lađa" (Jugovizija 1970)
* "Bijeli san" (Jugovizija 1972)
* "Ima neko" (Jugovizija 1974)
* "Ostani još jednu noć" (Jugovizija 1975)
* "Nisi kao nekad" (Beogradsko proleće 1975)
* "Dobro jutro, sunce moje" (Dalmatinske Šansone Šibenik 1999)
* "More i ti" (Dalmatinske Šansone Šibenik 2003)
* "Pljesak više nema ništa s tim" (Zadarfest 2000)

## Diskografija 
*Radojka Šverko, 1973. (Jugoton)
*S tobom u snu, 1975. (RTV Ljubljana)
*Tebi pjevam u pjesmama, 1981. (Jugoton)
*Pjesme ljubavne, 1990. (Jugoton)
*Vatra i led, 1993. (Adam Records)
*Va dihe mora, 1995. (Melody)
*Radojka Šverko - Zlatna kolekcija, 2005. (Croatia Records)
*Men are my best friends, 2005. (Playgroundmusic Scandinavia)
*Svijet je moj (Radojka Šverko pjeva pjesme Alfi Kabilja), 2011. (Croatia Records)

## Vanjski linkovi 
*Službena stranica/Official Website: http://www.radojkasverko.com

Kategorija:Hrvatske pjevačice
Kategorija:Biografije, Pazin
Kategorija:Rođeni 1948.
Kategorija:Živi ljudi